CELEX: C2004/284/08
Language: fi
Date: 2004-11-20 00:00:00
Title: Yhteisöjen tuomioistuimen tuomio, (toinen jaosto) 30 päivänä syyskuuta 2004, asiassa C-319/03 (Tribunal administratif de Paris'n esittämä ennakkoratkaisupyyntö): Serge Briheche vastaan Ministre de l'Intérieur, Ministre de l'Éducation nationale ja Ministre de la Justice (Sosiaalipolitiikka — Miesten ja naisten tasa-arvoinen kohtelu — EY 141 artiklan 4 kohta — Direktiivi 76/207/ETY — Edellytykset julkishallinnon palvelukseen ottamiselle — Säännökset, joiden mukaan ainoastaan sellaisiin leskeksi jääneisiin naisiin, jotka eivät ole solmineet uutta avioliittoa, ei sovelleta julkishallinnon palvelukseen ottamiselle asetettuja ikärajoja)

20.11.2004   
            
            
               FI
            
            
               Euroopan unionin virallinen lehti
            
            
               C 284/4
            
         
      YHTEISÖJEN TUOMIOISTUIMEN TUOMIO,
   (toinen jaosto)
   30 päivänä syyskuuta 2004,
   asiassa C-319/03 (Tribunal administratif de Paris'n esittämä ennakkoratkaisupyyntö): Serge Briheche vastaan Ministre de l'Intérieur, Ministre de l'Éducation nationale ja Ministre de la Justice (1)
   
   (Sosiaalipolitiikka - Miesten ja naisten tasa-arvoinen kohtelu - EY 141 artiklan 4 kohta - Direktiivi 76/207/ETY - Edellytykset julkishallinnon palvelukseen ottamiselle - Säännökset, joiden mukaan ainoastaan sellaisiin leskeksi jääneisiin naisiin, jotka eivät ole solmineet uutta avioliittoa, ei sovelleta julkishallinnon palvelukseen ottamiselle asetettuja ikärajoja)
   (2004/C 284/08)
   Oikeudenkäyntikieli: ranska
   Asiassa C-319/03, Serge Briheche vastaan Ministre de l'Intérieur, Ministre de l'Éducation nationale ja Ministre de la Justice, jossa on kyse EY 234 artiklaan perustuvasta ennakkoratkaisupyynnöstä, jonka Tribunal administratif de Paris (Ranska) on esittänyt 3.7.2003 tekemällään päätöksellä, joka on saapunut yhteisöjen tuomioistuimeen 24.7.2003, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans, tuomarit: C. Gulmann, R. Schintgen, F. Macken (esittelevä tuomari) ja N. Colneric, julkisasiamies: M. Poiares Maduro, kirjaaja R. Grass, on antanut 30.9.2004 tuomion, jonka tuomiolauselma on seuraava:
   Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annetun neuvoston direktiivin 76/207/ETY 3 artiklan 1 kohtaa ja 2 artiklan 4 kohtaa on tulkittava siten, että niiden vastaisena on pidettävä sellaista pääasiassa kyseessä olevan kaltaista kansallista lainsäädäntöä, jonka mukaan ainoastaan sellaisiin leskeksi jääneisiin naisiin, jotka eivät ole solmineet uutta avioliittoa ja joiden on välttämättä käytävä työssä, ei sovelleta julkishallinnon palvelukseen ottamista koskevia ikärajoja, kun taas sellaisten samassa tilanteessa olevien leskeksi jääneiden miesten osalta, jotka eivät ole solmineet uutta avioliittoa, näin tehdään.
   
      (1)  EUVL C 226, 20.9.2003.